แผนและประวัติการบำรุงรักษา

**กล้องวงจรปิด (Camera)**

* ตรวจเช็คสภาพตัวกล้องหุ้ม (Housing) ว่าอยู่ในสภาพดีหรือไม่ หากเป็นกล้องภายนอกอาคารตรวจเช็คตัวกล่องและกระจกกล่องกันน้ำว่าอยู่ในสภาพ ดีหรือไม่ หากมีอุปกรณ์เสริมอื่น ๆ เช่นพัดลมหรือ Heaterให้ตรวจเช็คว่าพัดลมระบายอากาศหรืออุปกรณ์Heater ยังทำงานอยู่หรือไม่?
* เลนส์ (Lens) มีฝุ่นเกาะมากจนรบกวนการรับภาพหรือไม่? มีราขึ้นหรือสภาพเลนส์ดีอยู่หรือไม่?
* ตรวจเช็คแผ่นรับภาพ (CCD) ยังทำงานเป็นปกติหรือไม่?
* หากเป็นกล้องที่มีอินฟาเรด (IR) ที่สามารถมองตอนกลางคืนได้ ยังสามารภใช้งานได้หรือไม่?

**อุปกรณ์บันทึกภาพ (Digital Video Recorder : DVR)**

* ตรวจเช็คว่ายังสามารถใช้ได้ครบทั้ง 4 หรือ 8 หรือ 16 Chennel หรือไม่?
* การบันทึกยังสามารถบันทึกได้ตามปกติหรือไม่ ?
* ตรวจเช็คการตั้งค่าต่าง ๆ ยังสามารถใช้งานได้ตามปกติหรือไม่?
* ตรวจเช็คการเล่นย้อนกลับ การสำรองข้อมูลใน [**Hard disk**](https://cctvokami.com/product-category/hdd-%e0%b8%81%e0%b8%a5%e0%b9%89%e0%b8%ad%e0%b8%87%e0%b8%a7%e0%b8%87%e0%b8%88%e0%b8%a3%e0%b8%9b%e0%b8%b4%e0%b8%94) ยังทำงานได้เป็นปกติหรือไม่?
* ตรวจสอบการเชื่อมต่อคู่สายของแผงสัญญาณหลังกล่องยังใช้ได้หรือไม่?
* สภาพโดยรวมภายนอกของกล่องและที่ตั้งกล่องเหมาะสมหรือไม่ เสี่ยงต่อความเสียหายหรือไม่?

**แหล่งจ่ายไฟ (Power Supply)**

* ตรวจสอบกระแสไฟและแรงดันไฟที่จ่ายให้กับกล้องวรจรปิด อยู่ในสภาพปกติหรือไม่?
* ตรวจสอบจุดต่อของแหล่งจ่ายไฟและกล้องCCTV อยู่ในสภาพดีหรือไม่?
* อุปกรณ์ห่อหุ้มแหล่งจ่ายไฟอยู่ในสภาพดีหรือไม่?

**จอรับสัญญาณภาพ (Monitor)**

* ความคมชัดยังชัดเจนดีหรือไม่?
* จุดเชื่อมต่อจากเครื่องบันทึกภาพอยู่ในสภาพดีหรือไม่?
* การตั้งค่าต่าง ๆ ยังอยู่ในภาวะปกติหรือไม่?
* สภาพจอโดยรวมมีการชำรุดเสียหายหรือไม่?
* ระวังอย่าให้ของแข็งหรือน้ำกระทบหน้าจอ
* ปรับแสงสว่างในจอให้พอเหมาะ เพราะถ้าสว่างเกินไปส่งผลให้จอภาพมีอายุสั้นลงได้

**สายสัญญาณ (RG) กล้องวงจรปิด CCTV**

* อยู่ในสภาพดีไม่ลอกหรือเปื่อย หรือไม่?
* แถบยึดสายยังอยู่ในสภาพดี ไม่หลุดหรือเสื่อมสภาพ
* ไม่ควรรวบสายสัญญาณไว้กับสายไฟ AC เพราะสัญญาณแม่เหล็กไฟฟ้าจะรบกวนกัน
* ควรหลีกเลี่ยงการพับหรืองอสายให้มากที่สุดเพราะอาจส่งผลต่อการทำให้สายสัญญาณขาดภายในได้
* โดยทั่วไประยะการเดินสายสัญญาณจะขึ้นกับมาตรฐานสายสัญญาณ โดยระยะประมาณ 350 เมตรสายสัญญาณชนิด RG59 จะเหมาะเพราะมีขนาดเล็กและยืดหยุ่นสูง ระยะกลางๆประมาณ 450 เมตร เหมาะกับสายสัญญาณชนิด RG6 สามารถเดินสายได้ระยะไกลและราคาถูกและระยะทางไกลในช่วง 750 เมตรสายสัญญาณชนิด RG11 จะเหมาะที่สุด

**หัวต่อ (BNC)**

* มีจุดชำรุดเสียหายหรือใกล้จะหลุดหรือไม่?

**ขายึดกล้องวงจรปิด CCTV (Bracket)**

* ตรวจเช็คจุดยึดระหว่างกล้องและขายึด และขายึดกับจุดยึดกับตัวอาคารว่าอยู่ในสภาพดี น๊อตยังอยู่ครบหรือไม่?
* ปัจจัยการพิจารณาเลือกขายึด[กล้องวงจรปิด](https://cctvokami.com/) CCTV คือ น้ำหนักของตัวกล้อง,สภาพแวดล้อมของการใช้งานและวัสดุที่ใช้ทำ

**ระบบสำรองไฟ (UPS)**

* ตรวจเช็คแบตเตอรี่ว่ายังใช้งานได้เป็นปกติอยู่หรือไม่ ?
* ระยะเวลาของการสำรองไฟฟ้ายังใช้ได้ตามปกติเท่ากับตอนที่ซื้อมาช่วงแรก ๆ หรือไม่ ?